4. ΝΟΜΟΘΕΤ.ΔΙΑΤΑΓΜΑ υπ'αριθ. 1225 της 23/25 Αυγ. 1972 (ΦΕΚ Α' 147) Περί της καταλληλότητος της κυκλοφορίας και τεχνικού ελέγχου των λεωφορείων αυτοκινήτων. Άρθρ.1.-1.Τα πάσης κατηγορίας λεωφορεία αυτοκίνητα δημοσίας και ιδιωτικής χρήσεως ως και τα εκτελούντα συγκοινωνίαν επί μη χαρακτηρισμένων ως υπεραστικών οδικών γραμμών ή χαρακτηρισμένων μεν ως τοιούτων αλλά μη εξυπηρετουμένων υπό λεωφορείων εντεταγμένων εις κοινά ταμεία εισπράξεως λεωφορείων (αγόνων γραμμών) πάσης κατηγορίας αυτοκίνητα δύνανται να κυκλοφορούν κατά τας κειμένας διατάξεις, εφ' όσον χρόνον είναι κατάλληλα από απόψεως ασφαλείας και εμφανίσεως προς κυκλοφορίαν, της τοιαύτης καταλληλότητός των διαπιστουμένης δια διενεργουμένου τακτικού ή εκτάκτου τεχνικού ελέγχου. 2.Δι' αποφάσεως του Υπουργού Ναυτιλίας, Μεταφορών και Επικοινωνιών, δημοσιευομένης δια της Εφημερίδος της Κυβερνήσεως, καθορίζονται τα του περιεχομένου, του τρόπου, του τόπου, της συχνότητος αναλόγως της ηλικίας του αυτοκινήτου και του χρόνου διενεργείας του κατά την προηγουμένην παράγραφον τεχνικού ελέγχου, εκτεινομένου κυρίως εις την κατάστασιν των συστημάτων πεδήσεως, διευθύνσεως, φωτισμού, αναρτήσεως, των ελαστικών, του κινητήρος και των συστημάτων μεταδόσεως κινήσεως, του πλαισίου, του αμαξώματος, απομειώσεως θορύβων και αποφυγής μολύνσεως της ατμοσφαίρας, της εν γένει εμφανίσεως και της παρεχομένης ανέσεως εις τους επιβάτας των αυτοκινήτων τούτων. 3.Παρερχομένων απράκτων των υπό των αρμοδίων Υπηρεσιών Συγκοινωνιών τασσομένων προθεσμιών προς άρσιν των διαπιστωθεισών κατά τον τεχνικόν έλεγχον ελλείψεων και βλαβών των εν παρ. 1 του παρόντος άρθρου αυτοκινήτων, πλην των ιδιωτικής χρήσεως τοιούτων, αίτινες εν ουδεμιά περιπτώσει δύναται να υπερβούν αθροιστικώς το εξάμηνον απόλλυται αυτοδικαίως το δικαίωμα της περαιτέρω κυκλοφορίας αυτού τούτου του επιθεωρηθέντος αυτοκινήτου, δυναμένου να αντικατασταθή δια καινουργούς τοιούτου κατά τας οικείας διατάξεις .Εις όλως δε εξαιρετικάς περιπτώσεις, καθ' ας εξ επισήμων στοιχείων προκύπτει το δεδικαιολογημένον της υπερβάσεως της ως άνω εξαμήνου προθεσμίας εξ αντικειμενικών λόγων, δύναται ο οικείος Υφυπουργός - Περιφερειακός Διοικητής να παρατείνη ταύτην άπαξ, κατόπιν αιτήσεως του ενδιαφερομένου, υποβαλλομένης προ της παρόδου της εξαμήνου προθεσμίας και πάντως επί χρόνον ουχί μείζονα του τριμήνου. Άρθρ.2.-Το Ν.Δ.25/1968 «περί παρατάσεως του χρόνου κυκλοφορίας των λεωφορείων αυτοκινήτων» (τόμ. 21 σελ. 208,79) ως και πάσα ετέρα διάταξις αντικειμένη εις τας διατάξεις του παρόντος καταργούνται από της δημοσιεύσεως της υπό της παρ. 2 του άρθρου 1 του παρόντος αποφάσεως. Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.4-7 5. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΣΤ/32608 της 17/19 Οκτ. 1972  (ΦΕΚ Β' 865) Περί τεχνικού ελέγχου λεωφορείων. Κατηργήθη δια της παρ. 3 του Κεφαλ. Ε' της κατωτέρω υπ' αριθ. ΣΤ 38329/1972 αποφ. Υπ. Ναυτιλίας, Μεταφορών κλπ. 